Grein eftir Friðþjóf Helga Karlsson , varabæjarfulltrúa Samfylkingarinnar vakti athygli mína . Þar sem varabæjarfulltrúinn fer fram á ritvöllinn með fullyrðingar sem ekki standast vil ég að eftirfarandi komi fram . Óbyggt árið 2014 Við upphaf yfirstandandi kjörtímabils voru fyrir utan lóðir í Skarðshlíð eitthvað um 500 – 600 íbúðir í byggingu og óbyggðar lóðir víðs vegar í bænum , nægir þar að nefna Norðurbakkann , Skipalónið og Vellina . Síðustu lóðunum á Völlum 6 var úthlutað á síðasta ári og enn er verið að byggja fjölbýli á lóðum sem var úthlutað á árunum 2005 - 6 . Árleg þörf á íbúðum í Hafnarfirði er um 200 miðað við meðaltalsfjölgun íbúa síðustu 13 ára . Með þessar upplýsingar var farið í að endurskoða skipulag Skarðshlíðar . Skarðshlíð Skipulag Skarðshlíðar ( Vellir 7 ) var upphaflega samþykkt árið 2007 , breytt aftur árið 2013 . Við upphaf kjörtímabils á miðju ári 2014 sátum við uppi með lóðir og skipulag sem ekki hafði vakið áhuga til uppbyggingar . Skipulagi var breytt til að bregðast við breyttum áherslum um minni íbúðir og hagkvæmari sérbýli . Í fyrsta áfanga voru úthlutaðar 241 íbúð í fjölbýli , í öðrum áfanga eru 165 lóð í sérbýli sem flestar voru auglýstar til úthlutunar á síðasta ári . Þriðji áfangi um 120 íbúðir verða auglýstar þegar við sjáum fram á að Hamraneslínurnar verða teknar niður , en það er önnur löng saga . Skipulagsvinna í Hamranesi lofar góðu þar verður fjölbreytt byggð fyrir allt að 2000 íbúa á öllum aldri . Nokkrir reitir eru í vinnslu misjafnlega langt komnir má þar nefna Suðurgötu 44 , gamla Kató sem verður breytt í íbúðir og á Dvergsreitnum er gert ráð fyrir um 20 íbúðum . Svo er það stóra málið sem Friðþjófur nefnir , „ tækifæri til þéttingar og endurskipulagningu byggðar m.a. á Hraununum “ . Telur hann að við séum að draga lappirnar í að vinna að nýju skipulagi á því svæði . Við í meirihluta bæjarstjórnar samþykktum að faglegur starfshópur yrði fengin til að meta tækifæri til þéttingar byggðar , hópurinn skilaði góðri skýrslu ásamt því að haldinn var kynningarfundur og sýning í Hafnarborg um niðurstöðuna . Í framhaldinu var ákveðið að ráðast í endurskipulagningu á iðnaðarsvæðinu á „ Hraunum “ um 30 ha. svæði . Upphaf þess máls var í febrúar 2016 , skipulagslýsing var samþykkt , samkeppni um skipulagið var haldin , kynningarfundir hafa verið haldnir og tvær arkitektastofur voru ráðnar til verksins . Þess má geta að Vogabyggðin í Rvk. sem er sambærilegt verkefni hefur verið í vinnslu frá árinu 2012 og ekki er enn hafin uppbygging þar . Á næstu dögum verður kynningarfundur um rammaskipulag svæðisins þar sem kynntar verða hugmyndir að skipulagi fyrir allt að 2300 íbúðir ásamt verslun og þjónustu , stutt er í skipulagið klárist og í framhaldinu geta lóðarhafar byrjað deiliskipulagsvinnu og framkvæmdir . Þar sem varabæjarfulltrúinn nefnir fjölda íbúða í Rvk. til úthlutunar á síðasta ári þá má nefna að íbúum í Hafnarfirði fjölgaði á síðustu tveimur árum um 5,6% á meðan íbúum í Rvk. fjölgaði um 3,5% . Það er margt jákvætt og spennandi að gerast í skipulagsmálum hjá okkur Hafnfirðingum og miður að fulltrúar Samfylkingarinnar skuli finna sig sífellt knúna til að tala sveitarfélagið okkar niður . Ó. Ingi Tómasson , bæjarfulltrúi ( D ) og formaður skipulags - og byggingarráðs .